《湘灵曲和子载韵》
清代·汪轫

湘娥一夕泪，化作千年雨。风吹洞庭秋，月照香兰语。

渺渺白波生，神弦咽灵绪。玄鹤立青松，高唳刷癯羽。

苍梧起素云，帝子游何许。夜夜鼓瑟声，愁杀江头女。

作者简介：（1711—1767）江西武宁人，字辇云，一字迂行，号鱼亭。乾隆优贡生，官吉水训导。治古文有名当世，尤好为诗。与蒋士铨相亲，又以工诗齐名。少时孤贫，为人戆直。有《鱼亭诗钞》、《藻香馆词》。